На основу члана 60. став 1. тачка 2. Закона о јавним набавкама („Службени гласник РС“, бр. 124/2012 , 14/15 и 68/15) и Одлуке о покретању поступка ЈН 404-506/2018-V донете 25.10.2018. године

**ГРАД СРЕМСКА МИТРОВИЦА**

**ГРАДСКА УПРАВА ЗА ОПШТЕ И ЗАЈЕДНИЧКЕ ПОСЛОВЕ И ИМОВИНУ**

22000 Сремска Митровица, Светог Димитрија бр.13.

**објављује**

**П О З И В**

**ЗА ПОДНОШЕЊЕ ПОНУДА У ОТВОРЕНОМ ПОСТУПКУ ЈАВНЕ НАБАВКЕ**

1. **Подаци о наручиоцу:**

|  |  |
| --- | --- |
| Назив наручиоца | Градска управа за опште и заједничке послове и имовину |
| Седиште наручиоца | Светог Димитрија 13, Сремска Митровица |
| Матични број | 08898774 |
| ПИБ | 105935357 |
| Одговорно лице | Мирослав Јокић, Начелник |
| Интернет страница наручиоца | <http://www.sremskamitrovica.rs> |

**2. Врста наручиоца**: Градска и општинска управа.

1. **Врста поступка јавне набавке:** Отворен поступак јавне набавке - услуга.

**4. Предмет јавне набавке мале вредности:** Израда идејног решења за објекат Регионалног центра за обуку оператора постројења за прераду отпадних вода број: 404-506/2018-V; **ОРН:** 71242000 – Израда пројеката и нацрта, процена трошкова.

**5.** **Предмет набавке није обликован по партијама**.

**6**. **Поступак се спроводи ради закључења уговора** о јавној набавци у отвореном поступку.

**7.** Уколико понуђач подноси **понуду са подизвођачем**, наводи проценат вредности набавке који се извршава преко подизвођача (максимум 50% ).

**8.** **Критеријум за доделу уговора:** најнижа понуђена цена.

**9.** **Начин преузимања конкурсне документације, односно интернет адреса где је конкурсна документација доступна:** Заинтересовани понуђачи могу преузети конкурсну документацију на Порталу Управе за јавне набавке или на интернет страници наручиоца: <http://www.sremskamitrovica.rs>, где су позив за подношење понуда и конкурсна документација доступни.

**10.** **Начин подношења понуде и рок за подношење понуде:** Понуђач подноси понуду у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара, путем поште или непосредно – лично на адресу наручиоца: Град Сремска Митровица, Градска управа за опште и заједничке послове и имовину, ул. Светог Димитрија бр. 13, са напоменом: „**Понуда за набавку - Израда идејног решења за објекат Регионалног центра за обуку оператора постројења за прераду отпадних вода, број:** **404-506/2018-** V**“ – не отварати,** а на полеђини коверте или кутије, назив, број телефона и адреса понуђача.

Понуђач може да поднесе само једну понуду.

Понуђач који је самостално поднео понуду не може истовремено да учествује у заједничкој понуди или као подизвођач, нити исто лице може учествовати у више заједничких понуда.

Наручилац је дужан да одбије све понуде које су поднете супротно забрани из претходног става.

У року за подношење понуде понуђач може да измени, допуни или опозове своју понуду, на начин који је одређен у конкурсној документацији.

Рок за подношење понуда у отвореном поступку јавне набавке је тридесет дана од дана објављивања позива за подношење понуда на Порталу УЈН и интернет страници наручиоца, односно до **03.12.2018.** године до **10,00** часова.

Наручилац је дужан да приликом пријема понуде на коверти, односно кутији у којој се понуда налази обележи време пријема и евидентира број и датум понуде према редоследу приспећа.

Неблаговремене понуде се неће разматрати.

**11.** **Место, време и начин отварања понуда:**

Отварање понуда спроводи се одмах након истека рока за подношење понуда, односно истог дана, тј. **03.12.2018.** године у **11,00** часова у просторијама Града Сремска Митровица, Светог Димитрија 13, у присуству чланова Комисије за предметну јавну набавку.

Отварање понуда је јавно и може присуствовати свако заинтересовано лице.

**12. Услови под којима представници понуђача могу учествовати у поступку отварања понуда:** У поступку отварања понуда могу активно учествовати опуномоћени представници понуђача. Пре почетка поступка јавног отварања понуда, представници понуђача који ће присуствовати поступку отварања понуда, дужни су да Комисији за ЈН предају писмена пуномоћја, на основу којих ће доказати овлашћење за учешће у поступку јавног отварања понуда.

**13.** **Рок за доношење одлуке о додели уговора:** Одлука о додели уговора биће донета у року од 10 дана од дана отварања понуда. Наведену одлуку наручилац ће доставити свим подносиоцима понуда у року од три дана од дана њеног доношења.

**14.** **Лице за контакт:**Понуђач може у писаном облику тражити од наручиоца додатне информације или појашњења у вези са припремањем понуде. Контакт телефон: 022/ 215-2116, e-mail адреса: [gocanovoselac@gmail.com](mailto:gocanovoselac@gmail.com) , [fin6@sremskamitrovica.org.rs](mailto:fin6@sremskamitrovica.org.rs), особа за контакт Гордана Новоселац.